पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइड लाइन की पालना को लेकर सख्ती दिखाते हुए पुलिस ने जिले के विभिन्न थाना क्षेत्रों में कार्रवाई कर 760 लोगों के चालान काटकर 85 हजार सौ रुपए का जुर्माना वसूल किया है। साथ ही 118 लोगों पर एमवी एक्ट में कार्रवाई कर 20 हजार सौ रुपए जुर्माना वसूल किया गया है।पुलिस विभाग से प्राप्त जानकारी के अनुसार मंगलवार को कोरोना गाइड लाइन की अवहेलना करने पर विभिन्न थाना क्षेत्रों में कार्रवाई की गई। कोतवाली थाना पुलिस ने सोशल डिस्टेंसिंग की अवहेलना करने पर 60, मानटाउन थाना पुलिस ने 74, रवांजना डूंगर थाना पुलिस ने 39, महिला थाना पुलिस ने 3, सूरवाल थाना पुलिस ने बिना मास्क के एक, सोशल डिस्टेंसिंग की अवहेलना करने पर 25 के चालान काटे तथा 23 हजार 6 सौ रुपए जुर्माना वसूल किया।
एमवी एक्ट में 6 के चालान कर 11 सौ रुपए की वसूली की। इसी तरह चौथ का बरवाड़ा थाना पुलिस ने बिना मास्क के तीन, सार्वजनिक स्थान पर थूंकने के तीन, सोशल डिस्टेंसिंग की अवहेलना करने पर 70, मलारना डूंगर थाना पुलिस ने बिना मास्क के दो, सोशल डिस्टेंसिंग की अवहेलना करने पर 12, बौंली थाना पुलिस ने सार्वजनिक स्थान पर थूंकने पर दो, सोशल डिस्टेंसिंग की अवहेलना करने पर 28, खण्डार थाना पुलिस ने बिना मास्क के एक, सार्वजनिक स्थान पर थूंकने पर दस, सोशल डिस्टेंसिंग की अवहेलना करने पर 41, बहरावण्डा कला पुलिस ने सोशल डिस्टेंसिंग की अवहेलना करने पर 16 के चालान काटे। कुल 188 चालान काट 22 हजार 7 सौ रुपए का राजस्व जमा किया। एमवी एक्ट में 32 के चालान कर दस हजार रुपए वसूले।गंगापुसिटी थाना कोतवाली पुलिस ने बिना मास्क के एक, सोशल डिस्टेंसिंग की अवहेलना करने पर 63, सदर गंगापुर सिटी थाना पुलिस ने बिना मास्क के दो, सोशल डिस्टेंसिंग की अवहेलना करने पर 38, उदेई मोड थाना पुलिस ने बिना मास्क के पांच, सोशल डिस्टेंसिंग की अवहेलना करने पर 23, वजीरपुर थाना पुलिस ने सोशल डिस्टेंसिंग की अवहेलना करने पर 29, पीलोदा थाना पुलिस ने 10 के चालान काटकर 20 हजार 8 सौ का जुर्माना वसूल किया।
एमवी एक्ट में 11 के चालान कर 5 सौ रुपए का जुर्माना वसूल किया। बामनवास थाना पुलिस ने बिना मास्क के दो, सार्वजनिक स्थान पर थूंकने पर दो, सोशल डिस्टेंसिंग की अवहेलना करने पर 36, बाटोदा थाना पुलिस ने सोशल डिस्टेंसिंग की अवहेलना करने पर 20, यातायात सवाईमाधोपुर पुलिस ने सार्वजनिक स्थान पर थूंकने पर एक तथा सोशल डिस्टेंसिंग की अवहेलना करने पर 108 के चालान काटे तथा 18 हजार रुपए जुर्माना वसूल किया। एमवी एक्ट में 49 का चालान कर आठ हजार पांच सौ रुपए का राजस्व जमा किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn